’n Wetenskaplike van Cardiff-Universiteit het ’n formule gevind om te bereken wanneer ’n blou Maandag mens gaan tref. Hy sê dit is die weer minus jou skuld, vermenigvuldig met die dae wat verby is sedert Kersfees, wat dan gedeel moet word die som van jou lae motiveringsvlakke en jou behoefte om aksie te neem. Daarvolgens was 25 Januarie vanjaar die amptelike, wetenskaplik bewese Blou Maandag.
Dalk gaan jy lag, dalk gaan jy huil. Tafelberg-Uitgewers het ’n klompie interessante persoonlikhede gevra om te vertel van hul ondervindings.